gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8099, del 04-08-2017 (2017/6328)

Notificació de la sentència dictada en el procediment ordinari número 220/2015.
-------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6328


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el procediment ordinari número 220/2015. [2017/6328]  
De: Bodegas Brotons, SLU.  
Procurador: Jacob Botella Peidró.  
Contra: Gestión Centros de Negocios Sija, SL (administrador: Iván Serrano Carlos).  
Procurador/a: -  
En aquest procediment de judici ordinari, seguit a instàncies de Bodegas Brotons, SLU, contra de Gestión Centros de Negocios Sija, SL, sobre la reclamació d'una quantitat, s'ha dictat la sentència que, literalment, és com segueix:  
  
«Sentència número 66/2016  
Jutge que la dicta: Jorge Martínez Puigcerver.  
Lloc: Elda.  
Data: 22 d'abril de 2016.  
Part demandant: Bodegas Brotons, SLU.  
Advocada: senyora Moreno Gómez.  
Procurador: senyor Botella Peidró.   
Part demandada: Gestión Centros de Negocios Sija, SL.  
Objecte del judici: reclamació d'una quantitat.  
Dispositiva  
Estime de manera íntegra la demanda i condemne Gestión Centros de Negocios Sija, SL, a pagar a Bodegas Brotons, SLU, la quantitat de huit mil cinc-cents onze euros amb noranta-dos cèntims (8.511,92 ?), més els interessos legals produïts des de la interposició de la demanda, així com a pagar les costes del procés.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs es podrà interposar a través d'un escrit presentat en aquest jutjat dins del termini de 20 dies hàbils comptador des de l'endemà que es notifique, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna i els motius del recurs (art. 457.2 LECn).  
Per a l'admissió del recurs, la part recurrent haurà de constituir el dipòsit de 50 euros en el compte de dipòsits i consignacions obert a nom del jutjat, i acreditar-ho dins del termini de dos dies, amb l'advertència que, si no ho fa ni ho acredita, es dictarà una interlocutòria que posarà fi al tràmit del recurs, i la resolució impugnada restarà ferma (DA 15a LOPJ, introduïda per la LO 1/2009, de 3 de novembre, BOE 04.11.2009).  
Aquesta és la sentència que pronuncie, mane i firme.»  
  
I atés que el demandat, Gestión Centros de Negocios Sija, SL, es troba en parador desconegut, expedisc aquest edicte a fi que li valga de notificació de forma deguda.  
  
Elda, 5 de juliol de 2017.- El lletrat de l'Administració de justícia: José Carlos Tomé Tamame.
Diari Oficial de la Generalitat Valenciana


Sumari del DOGV 7949, del 02-01-2017 (2016/9494)

Notificació de la sentència dictada en el judici verbal número 1643/2015.
-------------------------------------------------------------------------

### Dades del document

Número de DOGV
:   7949

Data del DOGV
:   02-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9494


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el judici verbal número 1643/2015. [2016/9494]  
En aquest procediment, seguit a instàncies de Pilar Melia García contra [no consta], s'ha dictat la sentència que, literalment, és com segueix:  
  
«Jutjat de Primera Instància número 3 de Castelló de la Plana  
Procediment: judici verbal (reclamació possessió béns hereditaris) 1643/2015.  
De: Pilar Meliá García.  
Procuradora: Elena Sánchez Rodríguez.  
Contra: no hi consta.  
Interlocutòria número 316/2015  
Jutgessa que la dicta: Elisa Martí Vilache.  
Lloc: Castelló de la Plana.  
Data: 15 de desembre de 2015.  
  
Part dispositiva  
Estime la sol·licitud de reclamació de la possessió de béns hereditaris, interposada per la procuradora la senyora Sánchez Rodríguez, en nom de Pilar Meliá García, sense perjudici de tercer de millor dret, sobre els béns següents:  
1. Casa sítia al carrer de l'Església, número 9, de Benlloch (Castelló), referència cadastral: 8133934HS1488Q7199YB.  
2. Urbana, sítia al carrer del Mar, número 53, de Benlloch (Castelló), referència cadastral: 7251113BE575D0001OW.  
3. Rústica, sítia a la partida dels Fondos, polígon 11, parcel·la 94, referència cadastral: 12029AO11000940000FP.  
4. Rústica, sítia a la partida Chirlot, polígon 12, parcel·la 26, referència cadastral: 12029AO12000260000FH.»  
I atés que el demandat, [no consta], es troba en parador desconegut, expedisc aquest edicte a fi que li valga de notificació de forma deguda.  
  
  
Castelló de la Plana, 18 de juliol de 2016.- La lletrada de l'Administració de justícia: María Vicenta Doménech del Rey.
Diari Oficial de la Generalitat Valenciana


Sumari del DOGV 8067, del 21-06-2017 (2017/4745)

Informació pública de la modificació de l'estudi de detall de l'illa 29 del sector 25.
--------------------------------------------------------------------------------------

### Dades del document

Número de DOGV
:   8067

Data del DOGV
:   21-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4745


Data del document
:   23-05-2017

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * pla d'urbanisme
    * administració local

Informació pública de la modificació de l'estudi de detall de l'illa 29 del sector 25. [2017/4745]  
José Manuel Dolón García, alcalde president de l'Ajuntament de Torrevieja, fa saber:  
Que la Junta de Govern Local, en sessió celebrada amb data 12 de maig de 2017, va adoptar, entre altres, l'acord següent:  
1r Aprovar el Projecte de modificació d'estudi de detall de l'illa 29 del sector 25, presentat per Jerónimo Guilabert López, en representació de la mercantil Moorstyle, SL, i tramitat amb número d'expedient 2014/18.  
2n Sotmetre'l a informació pública, per període de 20 dies, anunciada en el Diari Oficial de la Generalitat Valenciana, en un diari no oficial d'àmplia difusió en la localitat i la pàgina web de l'Ajuntament de Torrevieja. Durant aquest termini, el projecte diligenciat haurà de trobar-se depositat, per a la seua consulta pública, en l'Ajuntament, i podran presentar-s'hi els suggeriments, les al·legacions i els documents que s'estimen oportuns.  
3r Notificar aquest acord als interessats.  
4t Facultar l'alcalde president, o a qui legalment el substituïsca o actue en representació seua, tan àmpliament i bastant com en dret siga necessari i procedent per al compliment i l'efectivitat d'aquests acords.  
  
Torrevieja, 23 de maig de 2017.- L'alcalde president: José Manuel Dolón García.
Diari Oficial de la Generalitat Valenciana


Sumari del DOGV 8080, del 10-07-2017 (2017/5901)

RESOLUCIÓ de 27 de juny de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de nivell A2 de coneixements de valencià.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8080

Data del DOGV
:   10-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5901


Data del document
:   27-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 27 de juny de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de nivell A2 de coneixements de valencià. [2017/5901]  
Per Resolució de 22 de març de 2017, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOCV 8007, 24.03.2017). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades la prova corresponent al certificat nivell A2 de coneixements de valencià del primer període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de la prova de nivell A2 de coneixements de valencià, que es poden consultar individualment en la pàgina web www.ceice.gva.es/jqcv  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de quinze dies hàbils, a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 27 de juny de 2017.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 8081, del 11-07-2017 (2017/5486)

Notificación de la sentencia dictada en procedimiento ordinario número 1054/2015.
---------------------------------------------------------------------------------

### Dades del document

Número de DOGV
:   8081

Data del DOGV
:   11-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5486


Organisme emissor
:   Jutjat de Primera Instància i Instrucció número 2 de Catarroja

Tipus de document
:   Edicte

Notificación de la sentencia dictada en procedimiento ordinario número 1054/2015. [2017/5486]  
Procediment: procediment ordinari 001054/3247-AW.  
De: Oil Albera, SL.  
Procurador: Ignacio Zaballos Tormo.  
Contra: Maria Costescu.  
Procurador/a: -  
En aquest procediment ordinari número 1054/2015, seguit a instàncies d'Oil Albera, SL, contra Maria Costescu, s'ha dictat la sentència que, literalment, diu així:  
  
«Sentència número 000009/2017  
Catarroja, 13 de febrer de 2017  
María José Pelechá García, magistrada jutgessa del Jutjat de Primera Instància i Instrucció número 2 de Catarroja, he vist les actuacions de judici ordinari número 1054/2015, promogudes a instàncies de la mercantil Oil Albera, SL, representada pel procurador Ignacio Zaballos Tormo i assistida pel lletrat Isaac Trapote Fernández, contra Maria Costescu, en situació processal de rebel·lia.  
Antecedents de fet  
Primer. Per torn de repartiment va correspondre a aquest jutjat la demanda de judici ordinari interposada pel procurador el senyor Zaballos, en nom i representació d'Oil Albera, SL, contra Maria Costescu, en què després d'al·legar els fets i fonaments que va estimar pertinents acaba sol·licitant que, una vegada efectuats els tràmits legals previs, es dicte sentència en què es condemne Maria Costescu a pagar a l'actora la quantitat de set mil sis-cents seixanta-set euros amb tres cèntims (7.667,03 €).  
Dispositiva  
Eestime la demanda promoguda per la mercantil Oil Albera, SL, representada pel procurador Ignacio Zaballos Tormo, contra Maria Costescu, i condemne Maria Costescu a pagar a l'actora la suma de 7.667,03 euros, més els interessos de demora, pactats en el contracte de data 21 d'agost de 2015, des del 26 d'agost de 2015 fins a fer-ne el pagament total del principal que deu.  
Amb la condemna expressa de les costes a la part demandada.»  
  
I atés que la demandada, Maria Costescu, es troba en parador desconegut, expedisc aquest edicte a fi que li valga de notificació de forma deguda.  
  
Catarroja, 5 de juny de 2017.- La lletrada de l'Administració de justícia: Tamara Mantoan Ochera.
Diari Oficial de la Generalitat Valenciana


Sumari del DOGV 8085, del 17-07-2017 (2017/5708)

Notificació de la sentència dictada en el procediment de modificació de mesures contenciós número 1295/2013.
------------------------------------------------------------------------------------------------------------

### Dades del document

Número de DOGV
:   8085

Data del DOGV
:   17-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5708


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment de modificació de mesures contenciós número 1295/2013. [2017/5708]  
Procediment: família, modificació de mesures supòsit contenciós 001295/2013.  
Demandant: María del Rosario Llorca Mañó.  
Procurador: José María Frau Zócar.  
Demandat: David Marcos Pascual Alcaraz.  
  
Enrique Ferri Borrás, lletrat de l'Administració de justícia del Jutjat de Primera Instància número 4 de Gandia, certifique que en les actuacions de família, modificació de mesures supòsit contenciós 001295/2013, consta la Sentència 282/2014, de data 20 de novembre de 2014, que transcrit, literalment, tot seguit:  
  
«Dispositiva  
Estime la demanda presentada pel procurador José M.ª Frau Zócar, en nom i representació de M.ª del Rosario Llorca Mañó, contra David Marcos Pascual Alcaraz, declarat en rebel'lia, amb la intervenció del Ministeri Fiscal en benefici de la menor, A. P. L., i dispose la modificació de la mesura relativa al règim de visites disposat a favor del progenitor no custodi en la sentència de 18 d'octubre de 2010, dictada en les actuacions seguides davant d'aquest mateix jutjat amb el número 1208/2010, que suspenc.  
Tot això sense imposició expressa de costes processals a cap de les parts.  
Contra aquesta sentència es pot interposar un recurs d'apel'lació a ambdós efectes davant de l'Audiència Provincial de València dins del termini de cinc dies des que es notifique.  
Aquesta és la meua sentència que, jutjant definitivament en primera instància, pronuncie, mane i firme.»  
  
El que s'ha transcrit anteriorment concorda bé i fidelment amb l'original al qual em remet, i n'estenc aquest certificat.  
  
Gandia, 29 d'abril de 2016.- El lletrat de l'Administració de justícia: Enrique Ferri Borrás.
Diari Oficial de la Generalitat Valenciana


Sumari del DOGV 7963, del 23-01-2017 (2017/200)

RESOLUCIÓ de 9 de desembre de 2016, de la Universitat Politècnica de València, per la qual nomena José Miguel Arnal Arnal catedràtic d'universitat.
---------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/200


Data del document
:   09-12-2016

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 9 de desembre de 2016, de la Universitat Politècnica de València, per la qual nomena José Miguel Arnal Arnal catedràtic d'universitat.  
 [2017/200]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 25 de juliol de 2016, d'aquesta universitat, número 34/16, plaça codi 5578 (BOE 13.08.2016) i presentada per l'interessat la documentació a la qual fa referència el punt onzé de la citada convocatòria.  
Aquest Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'universitats, i altres disposicions que la desenvolupen, ha resolt:  
  
Nomenar José Miguel Arnal Arnal, amb document nacional d'identitat número 79233297I, catedràtic d'universitat de la Universitat Politècnica de València, de l'àrea de coneixement Enginyeria Química, adscrita al Departament d'Enginyeria Química i Nuclear.  
  
Contra aquesta resolució, que posa fi a la via administrativa, la persona interessada podrà interposar un recurs contenciós administratiu davant del jutjat del contenciós administratiu corresponent, en el termini de dos mesos comptats des de l'endemà que es publique. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà que es publique, davant el mateix òrgan que ha dictat la resolució. Tot açò de conformitat amb l'establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 9 de desembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8065, del 19-06-2017 (2017/5333)

Resolució de 9 juny de 2017, de la directora general d'Universitat, Investigació i Ciència, per la qual se citen els interessats en el procediment ordinari número 4/000211/8602-HK a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5333


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 9 juny de 2017, de la directora general d'Universitat, Investigació i Ciència, per la qual se citen els interessats en el procediment ordinari número 4/000211/4696-FG a comparéixer en la via jurisdiccional. [2017/5333]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment que es descriu:  
  
  
Referència del tribunal: procediment ordinari número 4/000211/1033-JE.  
Recurrent: Fundació Universitària San Pablo-CEU.  
Interessats: pluralitat d'interessats, en atenció a la matèria regulada.  
  
Descripció: recurs contenciós administratiu interposat contra la Resolució de la Conselleria d'Educació, Investigació, Cultura i Esport de 21 de març de 2017, per la qual es convoquen ajudes per a adquisició d'infraestructures i equipament d'R+D+I PO FEDER 2014-2020 de la Comunitat Valenciana per a l'any 2017.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte recorregut.  
  
València, 9 de juny de 2017.- La directora general d'Universitat, Investigació i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 7979, del 14-02-2017 (2017/682)

Notificació de la sentència dictada en el procediment ordinari número 103/2015.
-------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/682


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment ordinari número 103/2015. [2017/682]  
En el procediment ordinari número 103/2015-S s'ha dictat la sentència en què consten, com a demandants, Promociones y Construcción González Barber, SL, i, com a demandats, Tervor Cathpole i Jacqueline Turner, declarats en rebel·lia.  
De conformitat amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes establits en la Llei orgànica de protecció de dades.  
  
  
Dénia, 10 de novembre de 2015.- El lletrat de l'Administració de justícia: Juan José Valdehíta García.
Diari Oficial de la Generalitat Valenciana


Sumari del DOGV 8045, del 22-05-2017 (2017/3632)

Notificació de la sentència dictada en el judici verbal número 1150/2016.
-------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3632


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 1150/2016. [2017/3632]  
Judici verbal (250.2) número 001150/2016  
De: Francisco Juan Nicolás.  
Procurador: Javier Roldán García.  
Contra: Pablo Aníbal Puga Murillo.  
En les actuacions de judici verbal (250.2) número 1150/2016, seguides a instàncies de Francisco Juan Nicolás contra de Pablo Aníbal Puga Murillo, s'ha dictat la sentència que, literalment, diu així:   
  
«Dispositiva  
Estime íntegrament la demanda formulada per Francisco Juan Nicolás, representat pel procurador dels tribunals Javier Roldán García, contra Pablo Aníbal Puga Murillo, declarat en rebel·lia, en reclamació d'una quantitat, per l'import de 802,59 euros, i condemne Pablo Aníbal Puga Murillo a abonar a Francisco Juan Nicolás la quantitat de 802,69 euros, més l'interés legal d'aquesta quantitat des de la data de la interposició de la demanda; tot això amb la imposició de les costes processals al demandat.   
Notifiqueu aquesta resolució a les parts i feu-los saber que és ferma i que, en contra, no s'hi pot interposar cap recurs.  
  
Aquesta és la meua sentència, de la qual porteu un testimoniatge a les actuacions que l'han motivada, i deixeu-ne l'original al llibre de sentències, que pronuncie, mane i firme.»  
  
I atés que el demandat, Pablo Aníbal Puga Murillo, es troba en parador desconegut, expedisc aquest edicte a fi que li valga de notificació de forma deguda.  
  
València, 29 de març de 2017.- La lletrada de l'Administració de justícia: María Alfonso Seijas Rodríguez.